Lillesand Hotel Norge

For Hotel Norge, andre betydninger, se Hotel Norge

Lillesand Hotel Norge er et kulturminne i Lillesand. Opprinnelig bygget som garveri av skotten Robert Major i 1838, da som flere selvstendige bygninger som siden ble bygget sammen. Disse inneholdt fabrikk, barkemølle til garveprosessen, lager, kontor og krambu.

Rundt 1870 startet hotelldriften. Tyve år senere ble husene bygget sammen og utsmykket i tidsriktig sveitserstil med en stor veranda med utskjæringer i nygotikk. Den ble siden fjernet, men har blitt delvis tilbakeført i 1994.

Forfatteren Knut Hamsun bodde ofte på Hotel Norge i 1930-årene, alltid på samme værelset.

Hotel Norge ble restaurert i 1994 og drives stadig vekk som hotell. I tillegg til hotell- og restaurantvirksomhet, har man i de senere år satset på kulturelle arrangementer som konserter, sommershow og quiz.

Kilder
 Stoveland, Elin og Bergliot Øye Johansen (1994): "Byvandring i Lillesand", utgitt av Lillesand kommune.

Referanser

Eksterne lenker 
Hotellets hjemmeside

Hoteller i Agder
Kulturminner i Lillesand
Byggverk i Lillesand
De Historiske Hotel og Spisesteder
Aust-Agders samferdselshistorie
Samferdsel i Lillesand
Næringsliv i Lillesand